《古意》
清代·任兰枝

江上露华湿，楚山青桂寒。洞庭宿云里，瑶瑟闻哀弹。

木兰湘娥棹，芙蓉羽人冠。南行饲朱鸟，折尽金琅玕。

作者简介：（1677—1746）江苏溧阳人，字香谷，一字随斋。康熙五十二年一甲二名进士，授编修。雍正元年，直南书房，累迁内阁学士。五年，宣谕安南。历户、兵、工、礼各部尚书。在礼部最久，熟悉朝廷仪制。喜为诗，律句最工，亦工古文辞。有《南楼文集诗集》。